Robert Emmet Lucey

Robert Emmet Lucey (født 16. mars 1891 i Los Angeles i California i USA. død 1. august 1977 i San Antonio i Texas) var en amerikansk katolsk prelat som var biskop av Amarillo i Texas fra 1934 til 1941 og erkebiskop av San Antonio i Texas fra 1941 til 1969.


== Liv og virke ==


=== Bakgrunn ===
Robert Lucey var sønn av John Joseph og Marie Lucey. Han begynte sin collegeutdannelse ved St. Vincent's College og fullførte ved Saint Patrick's Seminary i Menlo Park i California i 1912. Lucey dro deretter til Roma for å bo på Pontifical North American College. I 1916 tok han doktorgrad i teologi ved Propagandakongregasjonens universitet der.


=== Prest ===
Den 14. mai 1916 ble Lucey ordinert til prest i kirken St. Apollinaris i Roma av erkebiskop Giuseppe Cepetelli.De neste fem årene i Los Angeles var Lucey assisterende prest i flere menigheter,  som St. Vibiana's Cathedral, Immaculate Conception Parish, Immaculate Heart of Mary Parish og St. Anthony's i Long Beach. Han hadde dessten verv som kapellan for Newmanklubben ved University of Los Angeles og bispedømmedirektør for Catholic Charities (1921–1925), ved California Conference of Social Work (1923–24), direktør for katolske sykehus for bispedømmet (1924–1934), og styremedlem i California State Department of Social Welfare (1924–1930).


=== Biskop av Amarillo ===
Lucey ble av pave Pius XI utnevnt til biskop av Amarillo 10. februar 1934. Den 1. mars 1934 bispeviet erkebiskop Amleto Cicognani Lucey i St. Vibiana's Cathedral i Los Angeles. I Amarillo etablerte han en avis kalt Texas Panhandle Register.


=== Erkebiskop av San Antonio ===
Den 23. januar 1941 utnevnte pave Pius XII Lucey til erkebiskop av San Antonio. Han ble installert av Cicognani den 27. mars 1941. Lucey var med på å etablere Yorktown Memorial Hospital i Yorktown i Texas, det tsjekkiske katolske hjem for eldre og Huth Memorial Hospital, og opprettet 29 klinikker over hele Sørvest-Texas.I begynnelsen av 1950-årene beordret Lucey raseintegrering av alle erkebispedømmets skoler Han fastsatte også at erkebispedømmet bare brukte fagorganisert arbeidskraft til sine byggeprosjekter og støttet fagforeningsorganiseringsinnsats blant landarbeidere i Texas. I 1965 ga han sin fulle støtte til det nasjonale War on Poverty-programmet initiert av president Lyndon B.  Johnson.  Erkebiskop Furey var med på å grunnlegge ungdomsrehabiliteringsprogrammet Patrician Movement og opprettet organisasjonen Project Equality for likestilling i 1965.I september 1968, mens han innviet en ny prestegård i Stonewall i Texas, med president Lyndon Johnson til stede, berømmet Lucey USAs engasjement i Vietnamkrigen, og hevdet at det reflekterte pave Paul VIs fredsbestrebelser. Imidlertid hadde paven da allerede oppfordret Johnson til å innstille bombingen av Nord-Vietnam. Erkebiskop Lucey foretok senere en reise til Saigon for å være observatør ved presidentvalget i Sør-Vietnam.


=== Fratreden, og død ===
Den 4. juli 1969 innvilget Paul VI Luceys fratreden som erkebiskop av San Antonio. 
Robert Lucey døde i San Antonio den 1. august 1977. Han ble gravlagt på Holy Cross Cemetery, som var blitt bygget på en tomt i Bexar County som han hadde anskaffet til kirken.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Kardinal Robert Emmet Lucey (1891-1977) *1934


== Referanser ==